આ માહિતી પરથી વોચ રાખી સ્કોર્પિયો અટકાવી તપાસ કરતાં તેમાંથી હાર્દિક ઉર્ફ એચ. કે. કરમશીભાઇ લીંબાસીયા (પટેલ) (ઉ.૨૬-રહે. સંત કબીર રોડ રાજારામ સોસાયટી-૧), દિક્ષીત જીવરાજભાઇ નશીત (પટેલ) (ઉ.૨૨-રહે. સ્વાતિ પાર્ક-૩-એ) તથા વિમલ વેજાભાઇ સાગઠીયા (વણકર) (ઉ.૨૩-રહે. આદિત્યાણા તા. રાણાવાવ) મળ્યા હતાં. પુછતાછમાં હાર્દિક પટેલે કહ્યું હતું કે પોતે કેટરર્સનું કામ કરે છે અને તેણે અમદાવાદના મહેશ રાણા પાસે કેટરર્સ કર્મચારીઓ માટેના ડ્રેસ સીવડાવવા નાંખ્યા હતાં. તેણે સમય મર્યાદામાં ડ્રેસ સીવી આપ્યા નહોતા અને રૂ. પાંચ હજાર પણ પાછા આપ્યા નહોતાં. આ કારણે તેની સાથે માથાકુટ થઇ હતી પોતે તથા મિત્ર દિક્ષીત અને કર્મચારી વિમલ અમદાવાદ મહેશ પાસે પૈસાની ઉઘરાણી કરવા જતાં તેણે હાલ પૈસા નથી, મારો મોબાઇલ ફોન લઇ જાવ તેમ કહેતાં અમે તેનો મોબાઇલ લઇને આવી ગયા હતાં. પાછળથી તેણે લૂંટની ફરિયાદ કરી હતી.